Diari Oficial de la Generalitat Valenciana


Sumari del DOGV 6215, del 26-02-2010 (2010/2069)

ORDRE 5/2010, de 22 de febrer, de la Conselleria d'Economia, Hisenda i Ocupació, per la qual es publica la línia pressupostària per al finançament de les ajudes convocades en el marc de l'Ordre de 7 de febrer de 2005, que regula l'aplicació del Programa Eurodissea, i de l'Ordre de 27 de març de 2009, de la Conselleria d'Economia, Hisenda i Ocupació, que la modifica, i s'obri el termini de presentació de sol·licituds.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6215

Data del DOGV
:   26-02-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2069


Data del document
:   22-02-2010

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * empresa privada
    * jove
    * empresa pública
    * ajuda a l'ocupació
    * inserció professional
    * treballador jove
    * pràctiques de formació

ORDRE 5/2010, de 22 de febrer, de la Conselleria d'Economia, Hisenda i Ocupació, per la qual es publica la línia pressupostària per al finançament de les ajudes convocades en el marc de l'Ordre de 7 de febrer de 2005, que regula l'aplicació del Programa Eurodissea, i de l'Ordre de 27 de març de 2009, de la Conselleria d'Economia, Hisenda i Ocupació, que la modifica, i s'obri el termini de presentació de sol·licituds. [2010/2069]  
La Generalitat, a través de la Conselleria d'Economia, Hisenda i Ocupació, participa anualment en el desplegament del programa Eurodissea, creat l'any 1985 per l'Assemblea de Regions d'Europa.  
El programa Eurodissea permet establir intercanvis entre jóvens treballadors de les regions d'Europa que hi participen, que els possibiliten beneficiar-se d'una formació lingüística i d'un període de pràctiques en una empresa estrangera. Les distintes regions assumixen la responsabilitat de gestionar el programa, i basant-se en això realitzen la selecció dels candidats, s'encarreguen de l'enviament i acollida d'estos, i gestionen les ofertes de períodes de pràctiques.  
La Generalitat, a través de la seua participació en el programa, pretén donar suport a la promoció i formació laboral dels jóvens valencians, facilitant-los per a això l'accés a una experiència d'intercanvi internacional. D'altra banda, i en aplicació del principi de reciprocitat, establit per l'Assemblea de Regions d'Europa per a l'aplicació del programa Eurodissea, la Comunitat Valenciana, per a poder enviar jóvens valencians a l'estranger, es compromet a rebre i facilitar estades a jóvens provinents d'altres regions.  
El programa Eurodissea està cofinançat pel Fons Social Europeu a càrrec del POCV del FSE 2007-2013.  
Per tot això, i fent ús de les atribucions que em conferixen l'article 35 de la Llei 5/1983, de 30 de desembre, del Govern Valencià, i l'article 47 del Text Refós de la Llei d'Hisenda Pública de la Generalitat Valenciana,  
ORDENE  
Article 1  
Per la present ordre es convoquen les ajudes en règim de concurrència competitiva concedides en el marc del programa Eurodissea de l'Assemblea de Regions d'Europa.  
Per a l'exercici 2010, i de conformitat amb la Llei 13/2009, de 29 de desembre, de Pressupostos de la Generalitat per a l'exercici 2010, les ajudes previstes en l'Ordre de 7 de febrer de 2005, de la Conselleria d'Economia, Hisenda i Ocupació, que regula l'aplicació del programa Eurodissea, i de l'Ordre de 27 de març de 2009, de la Conselleria d'Economia, Hisenda i Ocupació, que la modifica, seran finançades a càrrec del programa pressupostari 612.60.04, línia T2586000, dels crèdits de la Conselleria d'Economia, Hisenda i Ocupació, consignats en els pressupostos de la Generalitat per a 2010, per un import global màxim de 595.489,97 euros. L'import previst en la present ordre està cofinançat pel Fons Social Europeu a càrrec del POCV del FSE 2007-2013.  
No obstant això, s'establix una quantia addicional de 151.685,29 euros l'efectivitat de la qual quedarà condicionada a la declaració de la disponibilitat de crèdit com a conseqüència d'una generació, una ampliació o una incorporació de crèdit a la dita partida pressupostària amb caràcter previ a la resolució de la present convocatòria segons s'assenyala en l'article 58 del Reglament de la Llei 38/2003, de 17 de novembre, General de Subvencions, aprovat per Reial Decret 887/2006, de 21 de juliol. En este cas la publicació de la declaració del crèdit disponible no implicarà l'obertura de termini per a presentar noves sol·licituds ni l'inici de nou còmput de termini per a resoldre.   
Si l'increment de l'import pressupostari disponible es produïx amb caràcter posterior a la resolució de la convocatòria, es promourà la concurrència pública que permeta valorar les noves sol·licituds.   
De conformitat amb el que establix l'article 5 de l'Ordre de 7 de febrer de 2005, la Generalitat té previst per al 2010, establir dos fluxos d'arribada de jóvens estrangers a la nostra comunitat. Les dates d'inici del període de pràctiques professionals d'estos dos fluxos seran previsiblement els mesos de juny i novembre del 2010.  
El termini de presentació de sol·licituds, comú a ambdós fluxos, serà d'1 mes a partir de l'endemà de la publicació de la present ordre en el Diari Oficial de la Comunitat Valenciana.   
DISPOSICIONS ADDICIONALS  
Primera  
En allò no previst específicament en esta disposició, s'aplicaran les normes generals previstes en l'Ordre de 7 de febrer de 2005, de la Conselleria d'Economia, Hisenda i Ocupació així com en l'Ordre de 27 de març de 2009, que la modifica.  
Segona  
De conformitat amb el que preveu l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, i atés que els beneficiaris de les pràctiques, a l'empara de l'ordre que regula el programa Eurodissea, són treballadors desocupats, als quals se'ls facilita una experiència formativa professional amb la possibilitat de perfeccionar un idioma estranger, d'acord amb el que indicat el punt 6 de l'exposició de motius del Reglament (CE) núm. 68/2001 de la Comissió, les ajudes previstes en esta no complixen el requisit de l'avantatge econòmic per a una empresa ni el falsejament de la competència que afecta els intercanvis comercials entre els estats membres, i en conseqüència, queden excloses de l'aplicació del principi d'incompatibilitat amb el mercat comú, formulat en l'article 87 del Tractat i, per tant, no és obligatòria la notificació de les ajudes a la Comissió Europea.  
DISPOSICIÓ FINAL  
La present ordre esgota la via administrativa i contra ella es podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptat des de la notificació de la resolució corresponent, d'acord amb el que disposa l'article 14 de la Llei 29/1998, de 13 de juliol, reguladora de la Jurisdicció Contenciosa Administrativa. I això sense perjudici del que disposen els articles 116 i 177 de la Llei 30/1993, de 26 de novembre, de Règim Jurídic de les Administracions Públiques i del Procediment Administratiu Comú, i de la possibilitat que les persones interessades puguen exercitar, si és el cas, qualsevol altre que estimen procedent.  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 22 de febrer de 2010  
El conseller d'Economia, Hisenda i Ocupació i vicepresident segon del Consell,  
GERARDO CAMPS DEVESA